তালিবানের হামলায় ফের রক্তাক্ত পাকিস্তান!

ওয়েব ডেস্ক : ফের রক্তাক্ত হল পাকিস্তান (Pakistan)। তালিবানের হামলায় এবার মৃত্যু হল ১২ জন জওয়ানের। সূত্রের খবর, পাকিস্তানের সেনা কনভয়ে পর পর হামলা চালানো হয়। তাতেই মৃত্যু হয়েছে ১২ জন জওয়ানের। এই হামলার দায় ইতিমধ্যে স্বীকার করেছে তেহরিক-ই-তালিবান পাকিস্তান বা টিটিপি (TTP)।

সংবাদসংস্থা এএফপি সূত্রে খবর, শনিবার ভোর ৪টে নাগাদ এই হামলা চালানো হয়। সরাই এলাকা থেকে যাওয়ার সময় ওই সেনা কনভয়ের উপর পর পর হামলা চালানো হয় তাতেই ১২ জন জওয়ানের মৃত্যু হয়েছে বলে খবর। তবে এই হামলায় কতজন আহত হয়েছেন সে বিষয়ে এখনও পর্যন্ত কিছু জানা যায়নি।

আরও খবর : ভূমিকম্পে কেঁপে উঠল রাশিয়া! জারি সুনামির সতর্কতা

সূত্রের খবর, ঘটনার পরেই ঘটনাস্থল থেকে পালিয়ে যায় জঙ্গিরা (Terrorist)। খবর পেয়ে সেখানে আসে সেনা ও পুলিশ। তবে কাউকে গ্রেফতার করা যায়নি বলে খবর। তবে এই প্রথম নয়, এর আগেও তালিবানের (Taliban) হামলায় রক্তাক্ত হয়েছিল পাকিস্তান। গত জুনে খাইবার পাখতুনখোয়া প্রদেশের ওয়াজিরিস্তান জেলায় একটি হামলা চালানো হয়েছিল। সেই হামলায় প্রাণ হারিয়েছেন ১৬ জন জওয়ান। তার পরে এবার সরাই এলাকায় সেনা কনভয়ে হামলার ঘটনা ঘটল। তার জেরে মৃত্যু হল ১২ জন জওয়ানের।

প্রসঙ্গত, বহু দিন ধরেই পাকিস্তানের সেনা বাহিনীর উপর হামলা চালিয়ে যাচ্ছে আফগানিস্তানের মদতপুষ্ট তেহরিক-ই-তালিবান পাকিস্তানের (TTP) জঙ্গিরা। এই জঙ্গিদের ঘাঁটি বালুচিস্তান সহ পাক-আফগান সীমান্তে রয়েছে। সেখানে বিভিন্ন সময় পাকিস্তানের সেনার উপর হামলার অভিযোগ উঠেছে। এমনকি এই অঞ্চলে চীন ও পাকিস্তান অর্থনৈতিক করিডোরে চীনা আধিকারিকদের উপর হামলার অভিযোগ উঠেছে এই জঙ্গিদের বিরুদ্ধে। এর কারণে ধাক্কা খাচ্ছে পাকিস্তানের অর্থনীতিও।